বৃহস্পতিবাৰৰ পৰা শ্ৰীলঙ্কাৰ বিৰুদ্ধে আৰম্ভ হ'বলগীয়া টি-২০ শৃংখলাৰ পূৰ্বে আঘাতৰ সমস্যাই জুৰুলা কৰিছে ভাৰতীয় শিবিৰক। হেমষ্টিঙৰ আঘাতৰ বাবে দীপক চাহাৰ শৃংখলাৰ পৰা বাহিৰ হোৱাৰ পিছত এইবাৰ সূৰ্য কুমাৰ যাদৱো আঘাতৰ বাবে বাহিৰ হৈছে।
মঙলবাৰে লক্ষ্ণৌত ভাৰতীয় দলৰ অনুশীলনত সূৰ্য কুমাৰ যাদৱে ভাগ লৈছিল যদিও শেহতীয়াকৈ ক্ৰিকবাজে প্ৰকাশ কৰা অনুসৰি বেটাৰজনৰ হাতত হেয়াৰলাইন ফ্ৰেকচাৰ হৈছে আৰু শৃংখলাৰ পৰা বাহিৰ হৈছে।
যোৱা ২০ ফেব্ৰুৱাৰীত ইডেনত ৱেষ্ট ইণ্ডিজৰ বিৰুদ্ধে তৃতীয় টি-২০ ত ফিল্ডিং কৰোঁতে যাদৱ আঘাতপ্ৰাপ্ত হৈছিল।এই আঘাতৰ বাবেই বেটাৰগৰাকী শৃংখলাৰ পৰা বাহিৰ হ'বলগীয়া হৈছে বুলি সন্দেহ কৰা হৈছে।
সূৰ্যকুমাৰ দলৰ পৰা বাদ পৰিব লগীয়া হোৱাটো ভাৰতীয় দলৰ বাবে এক মোক্ষম আঘাত হিচাপে বিবেচিত হৈছে। শেহতীয়াকৈ দুৰ্দ্দান্ত ফৰ্মত থকা যাদৱ ৱেষ্ট ইণ্ডিজৰ বিৰুদ্ধে টি-২০ শৃংখলাত প্লেয়াৰ অফ দ্য চিৰিজ হিচাপে বিবেচিত হৈছিল।
উল্লেখ্য শ্ৰীলঙ্কাৰ বিৰুদ্ধে টি-২০ শৃংখলাৰ পৰা বাহিৰ হোৱা যাদৱ দ্বিতীয়গৰাকী ভাৰতীয় খেলুৱৈ।ইয়াৰ পূৰ্বে পেচাৰ দীপক চাহাৰ হেমষ্টিঙৰ আঘাতৰ বাবে দলৰ পৰা বাহিৰ হৈছিল।
কলকাতাত ৱেষ্ট ইণ্ডিজৰ বিৰুদ্ধে তৃতীয় টি-২০ ত হেমষ্ট্ৰিঙৰ আঘাতৰ বাবে আধাতে খেলপথাৰ ত্যাগ কৰিছিল চাহাৰে।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
